Source: https://www.racaweb.sk/budu-sa-opakovat-volby-v-raci-ustavny-sud-rozhodol-o-staznosti-veselskej/
Timestamp: 2020-08-13 20:18:34+00:00

Document:
Budú sa opakovať voľby v Rači? Ústavný súd rozhodol o sťažnosti Veselskej! - Račaweb
Budú sa opakovať voľby v Rači? Ústavný súd rozhodol o sťažnosti Veselskej!
RCA+ — 18. februára 2015
Neúspešná kandidátka na post starostu Mestskej časti Bratislava – Rača Lucia Veselská podala ešte 26. novembra 2014 na Ústavný súd SR sťažnosť, ktorou žiadala vyhlásiť komunálne voľby na starostu v bratislavskej Rači za neplatné.
Lucia Veselská získala vo voľbách starostu v Rači o vyše 3000 hlasov menej ako víťaz Peter Pilinský.
“Voľby starostu v Rači boli ovplyvnené takými vážnymi porušeniami pravidiel volebnej súťaže, že sa stali neústavnými a nezákonnými,” uviedla vtedy Veselská, ktorá získala 1014 hlasov, kým Peter Pilinský 4271.
Sťažovala si na článok v spravodaji Račan, počmáraný a poškodený bilbord ako aj príspevky nezávislej novinárky Lenky Dale na portáli GINN či stránky na Facebooku.
Svedectvá, ktoré mali potvrdiť jej ujmu a nezákonnosť volieb jej poskytli napríklad aj neúspešný kandidát na poslanca Ľubomír Krampl či rovnako neúspešný kandidát na poslanca za stranu Smer-SD Jaroslav Žitný.
Podanie pre porušenie volebného zákona podala na Ústrednú volebnú komisiu aj Dagmar Kramplová – členka volebnej komisie a bývalá prednostka miestneho úradu počas pôsobenia Jána Zvonára vo funkcii starostu mestskej časti.
Advokátska kancelária Valko Marián & Partners, ktorú si najala kandidátka s najbombastickejšou predvolebnou kampaňou, pripomína údajne „rad negatívnych informácií o Veselskej“.
Ústavný súd mal o sťažnosti na nezákonnosť alebo neústavnosť volieb alebo proti výsledku volieb rozhodnúť do 90 od jej doručenia.
Stalo sa tak v stredu 18. februára 2015, keď Ústavný súd Slovenskej republiky pod vedením predsedníčky Ivetty Macejkovej na neverejnom zasadnutí pléna 18. februára 2015 rozhodol o sťažnosti Ing. L. V. (Lucia Veselskej – pozn. red.), ktorou namietala neústavnosť a nezákonnosť volieb starostu mestskej časti Bratislava – Rača konaných 15. novembra 2014.
Oficiálne stanovisko Ústavného súdu:
Ústavný súd rozhodol o sťažnosti Lucie Veselskej jednoznačne a sťažnosť označil za “zjavne neopodstatnenú”.
„Sťažnosť Ing. L. V. odmieta ako zjavne neopodstatnenú,“ uvádza sa v oficiálnom dokumente určenom na zverejnenie.
Viac o komunálnych voľbách 2014 v Rači tu: Starostom ostáva Pilinský, účasť dosiahla 43,44 %
Ústavný súd SR zaregistroval po voľbách 100 podobných sťažností na nezákonnosť a neústavnosť volieb do orgánov územnej samosprávy, ktoré sa uskutočnili 15. novembra. Medzi sťažovateľmi sú neúspešní kandidáti na starostov a primátorov miest a obcí, neúspešní kandidáti na poslancov do mestských a miestnych zastupiteľstiev, ako aj politické strany a zoskupenia.
V Bratislave zaregistrovali 2 sťažnosti. Žiadna podľa Ústavného súdu nie je dôvodom na neuznanie výsledkov volieb a vypísanie nových.
Celá správa ústavného súdu: Ústavný súd rozhodol o sťažnosti Veselskej
Ďalší článok Týchto 12 vecí prezradí, že ste sa narodili a vyrastali v Rači
Predchádzajúci článok Madej a Puskailer uviedli v Rači premiéru novej komédie Showbiz. Bola to šou aj biznis!

References: súd 
 súd 
 súd 
 súd 
 súd 
 súd 
 súd 
 súd